
VJERNI IVAN 


Jedan kralj, koji već bijaše dosta star, imađaše veliki 
dvorac gdje čuvaše svoje blago i bogatstvo. Jednoga dana 
razboli se i, pošto je osjećao da mu je kraj blizu, pozva svo- 
ga najvjernijeg slugu i reče: | 

— Vjerni moj Ivane, dobro znam kako si me vjerno slu- 
žio cijeloga života i koliko si me poštovao! Stoga te zadužu- 
jem da paziš na moga sina kada ja umrem. Princ je još vrlo 
mlad i, kako to već biva, sa svoje je mladosti nesmotren. Ti 
ćeš paziti na nj i učit ćeš ga onako kako bih ga ja učio. Ako 
mi to obećaš, mirno ću sklopiti oči. 


— Služit ću vjerno vašem sinu i nikada ga neću napus- 
titi, pa stajalo me to i života — sažme sluga svoju odluku. 

— Znam da se mogu pouzdati u tebe i umirem miran 
— kralj će. — Ali, treba još nešto da te upozorim: kada bu- 
deš pokazivao dvorac i njegove brojne odaje i salone mome 
sinu, dobro pazi da ne otvoriš vrata posljednje sobe u du- 
gačkoj galeriji, jer se ondje čuva portret lijepe Princeze zlat- 
noga krova; ona je tako lijepa da će se moj sin, ako ga bude 
vidio, odmah u nju zaljubiti i zbog nje će se izložiti velikim 
opasnostima. 

— Obećavam, gospodaru, da tu sobu neću pokazati 
vašem sinu — uvjeravao ga je vjerni sluga. 

Kralj, zadovoljan obećanjem svoga sluge, duboko uz- 
dahnu i klonu glavom da je više nikada ne podigne. 

Kada je tijelo starog kralja već počivalo u grobu, vjerni 
Ivan ispriča novome gospodaru o obećanju koje je dao nje- 
govu ocu. | 

— Održat ću obećanje, čuvat ću te i biti ti vjeran kao 
što bijah tvom ocu — doda još jedanput. 

Kada su prošla tri dana žalosti za kraljem na dvoru, 
vjerni sluga reče svomu novom vladaru: 


— Došlo je vrijeme da ti pokažem dvorac i tvoje na- 
sljedstvo. 

Onda povede mladića kroz brojne sobe, odaje i salo- 
ne, koji bijahu puni ćilima i vrijednih ukrasa; pokaza mu pod- 
rume za piće i podzemne prostorije pune raznog blaga, zlata 
i dragog kamenja, ali nadaleko obiđe vrata posljednje galeri- 
je, u kojoj se čuvao portret lijepe princeze. 

— Zašto ne otvoriš ova vrata? — upita kralj kada pro- 
doše tuda. 

— Tvoj otac je zatražio da ti ne dopustim ući u tu sobu 
— odvrati sluga. 

Ali, mladi kralj se ne htjede zadovoljiti tim objašnje- 
njem. 

— Ako sam vidio cijeli dvorac, mogu da vidim i ovu so- 
bu — reče i uputi se prema vratima, htijući ih sam na silu ot- 
Voriti. 

Sluga prestravljen dohrli i reče: 

— Obećao sam kralju da ti neću dopustiti da vidiš što 
je u toj sobi, jer mi je povjerio da bi ti to donijelo veliku nevo- 
lju. 

A princ će, čvrsto riješen da uđe i već pomalo ljutit, 
ovako: 

— Baš naprotiv! Moja nesreća će početi ako me ne 
pustiš da vidim što ima iza ovih vrata, pošto se neću ni po- 


maknuti odavde! Neću ni jesti ni spavati dok moje oči ne vi- 
de što to ima u ovoj sobi! 

Onda sluga shvati da je njegovo opiranje beskorisno i 
da nema druge nego pokazati princu sobu u kojoj se čuvao 
portret Princeze zlatnoga krova. Otvori vrata i srne naprijed, 
nastojeći zakloniti sliku svojim tijelom, ali uzalud: mladić se 
prope na prste i ugleda je iznad ramena vjernog sluge. 

Portret lijepe gospe blistao je optočen zlatom i dragim 
kamenjem, tako da princ pade na pod, onesviješten. 

— Zlo na koje me je upozorio stari gospodar već je 
počelo — pomisli Ivan sa zebnjom. 

Onda dade princu čašu topla vina da se povrati i mla- 
dić se osvijesti. Ali, čim dođe k sebi, odmah upita za lijepu 
gospu sa slike. 

— Koja je to ljepotica? 

— To je Princeza zlatnoga krova — odgovori sluga. — 
Tvoj otac me upozoro da bi, ako je vidiš, mogao doživjeti 
grdnih neprilika, ali što je — tu je, natrag se više ne može. 

— Tako lijepa žena ne može mi donijeti nikakvu nevo- 
lju — reče mladi kralj. — Moje srce već je osvojeno njezi- 
nom ljepotom i ispunjeno tako velikom ljubavlju da je ne bi 
moglo izraziti ni svo lišće ovoga svijeta pretvoreno u jezike! 
Moraš mi pomoći da je dobijem, vjerni moj Ivane, neću imati 
mira ni spokoja dok taj dan ne dođe. 

Sluga je razmišljao trenutak o tome kako da najbolje 
pomogne svom gospodaru, pošto je bilo vrlo teško stići do 
Princeze i najzad mu pade na pamet: 


— Sve što Princeza ima i što je okružuje od čista je 
zlata — reče Ivan. Dakle, daj svim zlatarima u kraljevstvu to- 
nu kraljevskog zlata i naruči da izrade vaze, pokućstvo i figu- 
re svakojakih životinja. Uvjeren sam da će joj se dopasti i ta- 


ko ćemo biti u prilici da oprobamo sreću. 
— Dobro. Čini mi se da je zamisao dobra — prihvati 


kralj. 

o svu silu 

I sami s Ka kom sd aju odjeveni kao obični trgovci 
da ih ne bi tkogo oznao. Isploviše i uputiše se ka zem- 
lji gdje je živjela Princeza zlatnog krova. Kada stigoše, sluga 
zatraži odkgalja da osta brodu, a on se uputi prema 
dvorcu. 

bude bogato ukrašen i neka se predmeti 
e Ivan kralju. — Možda uspijemo dovesti 


Princezu. | 
Ivan uze nekoliko zlatnih predmeta i objesi ih o pojas, 
pa se ti u dvorac. Kada stiže u dvorište, zatekne ondje 
djevojku kako e kante puni vodom iz bunara. 
— Što želiš, stranče? — upita ona. | 
ovac — odgovori Ivan, otpaše se i poka- 
za djevojci o to bijaše nosio. 


— Kakva divota! — uzvikne djevojka u čudu i spusti 
kante na zemlju kako bi uzmogla bolje proučiti predmete. — 
Bilo bi dobro da ih vidi princeza, pošto je oduševljavaju 
predmeti od La i sigurno će vam sve otkupiti. Podite za 

Bila je to glavna sluškinjica, pa je imala pristup u dvor- 
ske odaje; tako odvede Ivana do salona gdje je kraljeva kćer 
sjedjela u zlatnoj stolici i svirala na zlatnoj harfi. 

— Gospodarice, ovdje je jedan trgovac koji nudi pre- 
krasne predmete od zlata — obavijesti djevojka princezu. 

Princeza prouči ono što bijaše donio onaj za koga je 
mislila da je prosti trgovac i onda zadovoljno usklikne: 

— Sve je tako lijepo i tako savršene izrade da ću sve 
otkupiti. 

Onda vjerni Ivan odgovori: 

— Ja sam samo sluga bogata trgovca i ovo što sam 
donio nije ništa u poređenju s onime što moj gospodar ima 


na svome brodu, gospo. Ondje biste mogli pogledati najljep- 
še i najneobičnije predmete ikada načinjene od zlata. 

— Donesi mi ih u dvorac — zatraži princeza. 

— To je gotovo nemoguće — spremno će Ivan. — To- 
liko je toga da bi trebalo nekoliko dana da se sve prenese 
ovamo, a bilo bi potrebno i znatno više odaja nego što ih je 
u dvorcu. 

Ivanove riječi samo povećaše radoznalost lijepe prin- 
ceze. 

— U tom slučaju — reče — poći ću sama da vidim ču- 
desa koja ima tvoj gospodar. Povedi me do broda. 

Ivan bijaše vrlo zadovoljan kad to ču, jer i ne htjede 
drugo nego to. Povede princezu do broda, a kada je kralj vi- 
dje, još više ga zanese njezina ljepota, pošto bijaše otmjeni- 
ja i ljepša u naravi nego na slici. 

Princeza se pope na brod, a mladi kralj je uvede u 
brodski salon, dok vjerni Ivan ostade na palubi zajedno s 
kormilarom, kojemu reče: 


— Razapni sva jedra da brod može ploviti punom brzi- 
nom, brže i od najbrže ptice! 

Dotle kralj pokazivaše očaranoj princezi zlatne pred- 
mete koje bijahu izradili njegovi zlatari ne govoreći tko je za- 
pravo i hineći obična trgovca, kako mu bijaše savjetovao 
njegov vjerni sluga. Djevojka je u čudu gledala dragocjenos- 
ti: nakit i posuđe od zlata i bisera, čaše, pribor i prelijepe 
fontane filigranske izrade. Vrijeme je teklo, a princeza ne bi- 
jaše primijetila da je brod već plovio morem najzad, kada je 
već bila zadovoljna razgledanjem, oprosti se od trgovca i 
htjede natrag u dvorac, ali shvati da su daleko na pučini i da 
brod i dalje plovi punom brzinom. Tada se uplaši. 

— Ovo je izdaja! — povika. — Ugrabili ste me i sada 
sam u rukama običnoga, besprizornog trgovca. Što će biti 
sa mnom? 

Kralj joj se približi i uze je ljubazno za ruku, nastojeći 
je umiriti. | 

| — Nisam trgovac kao što misliš — reče joj — nego 
kralj slavne loze kao što je i tvoja. Ako sam te i ugrabio na 
prijevaru to je zbog velike ljubavi koja se probudila u meni 


već kad sam slučajno vidio tvoj portret. Tvoja ljepota je na 
mene ostavila tako dubok utisak, da sam pao na zemlju 
onesviješten, a sada samo želim da postaneš mojom že- 
nom, pošto moj život nema smisla bez tebe. 

Ove riječi umiriše princezu, koja rado prihvati da se 
uda za kralja, pošto i sama bijaše princezom i pošto iz raz- 
govora s princom bijaše zaključila da je mladić ugodan, pri- 
jatan i dobra srca. | 

U međuvremenu, vjerni Ivan je sjedio na palubi i svirao, 
kada vidje kako se približavaju tri gavrana i slijeću na jedra; 
onda počeše graktati kao da razgovaraju. Ivan prestade svi- 
rati da bi ih mogao čuti. Jedan gavran posve razgovijetno, 
ljudskim glasom i govorom reče: 

— Gledajte! Vodi Princezu zlatnoga krova u svoj dvo- 
rac! 

— Da, vodi je — dometne drugi — ali, još nije njegova! 

— Nije njegova — upade treći. — Pa, ide s njim, bro- 
dom! 

Gavran koji prvi progovori ponovno reče: 


— To nije važno. Čim se iskrcaju, približit će im se pre- 
krasni konj koji leti kroza zrak i odnijet će je tako daleko da 
je princ više nikada neće vidjeti. 

— | nema nikakva rješenja? — upita drugi gavran. 

— Ima, naravno: morao bi ga netko drugi zajahati prije 
toga i jednim hicem iz pištolja skrivena u bisagama ubiti ži- 
votinju. U tom slučaju, kralj će se spasiti. Ali, tko može znati 
tako nešto? A ako netko i zna što bi se moglo dogoditi pa 
ako, u želji da spriječi nevolju to bude ikome kazao, okame- 
nit će se od stopala do koljena. | 

— Znam jai više od toga — reče drugi gavran. — Ako 
netko i ubije konja, kralj će ostati bez svoje vjerenice. Kada 
uđe u dvorac, naći će na jednome pladnju raskošnu svadbe- 
nu odjeću, koja će izgledati kao izatkana od srebrna i zlat- 
nog konca, a zapravo je od sumpora i riblje kosti. Kada to 
obuče, kralj će se opeći i umrijet će. 

Onda treći gavran upita: 

— | nema pomoći? 

— Ima — dalje će drugi gavran. — Ako netko uzme 
košulju, zaštićen rukavicama da se ne opeče i brzo je baci u 
vatru, kralj neće umrijeti. Ali, tko zna tako nešto? A ako ne- 
tko i zna i ako to bude ikome kazao, okamenit će se od ko- 
ljena do srca. 

A onda se javi treći gavran: 

— A ja znam još nešto: čak ako netko i spali košulju, 
kralj neće izbjeći nesreću. Kada usred svadbena slavlja mla- 
da kraljica počne da pleše, poblijedjet će i pasti onesviješte- 


na na zemlju. Ako je netko odmah ne podigne i ne isisa tri 
kapi krvi iz njezinih grudi, kraljica će umrijeti. Ako to onaj tko 
zna ikome kaže, okamenit će se od glave do pete. 

Nakon ovog razgovora, pošto se već bijahu odmorili, 
tri gavrana odlete. 

Vjerni Ivan ostade zamišljen i tužan; ako bude šutio 
neće održati obećanje dano starom kralju; ako bude govo- 
rio, platit će to glavom. Najzad donese odluku. 

— Zaštitit ću mladog kralja, pa platio to i životom. 

Brod stiže u luku i kad se kralj iskrca, u kasu mu se 
približi prekrasni konj vatrene boje. 

— Dobrodošao da me odnese u dvorac! — uzviknu 
Kralj. 

| htjede uzjahati, kada ga vjerni Ivan preduhitri i u jed- 
nome skoku uzjaha konja; onda iz bisaga izvuče pištolj i 
obori ga. 


Sluge koje su pratile vladara počeše da mrmljaju i da 
kritiziraju čudno ponašanje vjernoga sluge. 

— Da ubije tako lijepu životinju! A ona bi odnijela kralja 
u dvorac najbrže... 
| Ali, kralj je imao veliko povjerenje u svoga vjernog slu- 
gu pa ih ušutka. 

— Pustite ga! To je moj vjerni Ivan i ako je učinio tako 
nešto, on dobro zna razlog. 

Povorka krene i svi su išli iza kralja i Princeze, dok ne 
stigoše do dvorskoga stubišta. Upravo kraj vrata, na jedno- 
me pladnju, bijaše vezena košulja, izatkana od zlata i srebra. 


Kralj se saže da je dohvati, kada vjerni Ivan zgrabi ko- 
šulju zaštićen rukavicama i zavitla je u vatru koja bijaše gor- 
jela podno stubišta. 

Sluge iz pratnje i odličnici iz dvorca ponovno počeše 
šuškati protiv vjernog Ivana. 

— Kakav bezobrazluk! Sada je spalio kraljevu vjenča- 
nu košulju! | 

Ali, kralj ponovno reče: 

— Pustite ga da čini što hoće, to je moj vjerni Ivan, on 
zacijelo ima razloga zašto čini takve stvari! 

Proslavljeno je vjenčanje i kada je, poslije ceremonije, 
kraljica počela plesati, vjerni ju je sluga već spremno iz pri- 
krajka gledao. Odjednom, mlada žena problijedi i pade na 
zemlju onesviještena. Ivan dotrči do nje, podiže je i odnese 
do najbliže postelje i brzo joj isisa tri kapi krvi iz grudi. Mlada 
kraljica se odmah povrati i osvijesti. 


Ali, skandal i šapat neodobravanja ovakva »slobod- 
nog« ponašanja prenuše i podbodoše kralja, koji uzvikne 
pun bijesa: 

— Ovaj put si pretjerao! Ne mogu ti oprostiti, Ivane! | 
kralj pozva stražare da uhapse njegova vjernoga slugu. 

— Zatočite ga! Sutra će biti odveden u podzemnu sa- 
micu gdje će provesti ostatak života! 

A vjerni Ivan, znajući što će se dogoditi, zatraži od kra- 
lja još posljednju riječ. 

— Svi osuđenici imaju pravo da kažu nešto, zar ne? 
Mogu li i ja? 


— Možeš — reče kralj. 

Onda vjerni Ivan ispriča kako je čuo razgovor triju gav- 
rana i objasni da je tako postupio kako bi spasio njega i kra- 
ljicu. 

 — Kako sam bio nepravedan, vjerni moj Ivane! Kako 
sam bio lakovjeran i kako sam nedolično osudio tvoju vjer- 
nost — uzvikne kralj i naredi vojnicima da ga oslobode. 

Ali, čim izgovori posljednju besjedu, vjerni se Ivan oka- 
meni, ostavši u istome položaju, nepokretan i nijem. 

Kralja i kraljicu vrlo ražalosti nesreća vjernog sluge. 

— Oh, kako sam bio slijep i kakvu sam ludost učinio 
— žalio je kralj. 

Onda naredi da se kameni kip prenese u kraljevske 
odaje i da se postavi pored njegove postelje; htjede, naime, 
sama sebe kazniti da ne prođe dan, a da se ne sjeti svoje 
nezahvalnosti vjernome slugi. Kad god bi ga pogledao, kralj 
nije mogao zadržati suze i često su ga čuli gdje uzdiše: 

— Vjerni moj Ivane! Kad bih samo mogao da ti vratim 
život! 

Prošlo je bilo već dosta od toga i mlada kraljica done- 
se na svijet dva dječaka blizanca, koji su rasli i ispunjavali 
veseljem život svojih roditelja. Jednoga dana, dok se kralj bi- 
jaše igrao u svojoj sobi s dječacima, podiže pogled prema 
kipu svoga vjernog sluge, kao što je to već mnogo puta bio 
učinio, i s bolom uzviknu: 


— Vjerni moj Ivane, kada bih mogao da ti vratim život 
moja bi sreća bila potpuna! Ništa mi ne nedostaje, ali sretan 
nisam: grižnja savjesti zbog zla koje sam učinio ne prestaje. 

A onda, odjednom, kameni kip progovori: 

— Možeš mi vratiti život, ako budeš žrtvovao ono što ti 
je najdraže. 

— Za tebe ću žrtvovati sve što imam — reče kralj. 

— Ako je tako — nastavi kip — reći ću ti što treba uči- 
niti: moraš osuditi svoje sinove na istu kaznu koju si meni 
bio namijenio. Samo tako možeš me vratiti u život! 

Kraljevo se srce steže od bola već na samu pomisao 
da bi njegova nježna djeca mogla provesti ostatak života u | 

podzemnoj tamnici, ali kad se sjeti nesebičnosti i vjernosti 
svoga sluge, koji zbog njega i život bijaše izgubio, ni trenut- 
ka ne posumnja u ono što treba učiniti. Očiju punih suza, na- 
redi da dođe straža i da odvede dvojicu malih prinčeva; izlju- 


bi na rastanku svoju djecu dok mu se srce cijepalo, spreman 
da ih više nikada ne vidi. 


Straža dođe i baš kad povedoše djecu, kameni kip 
vjernog Ivana oživi. 

— Tvoja spremnost na žrtvu dovoljna je — reče vjerni 
Ivan. — Tvoja djeca ne trebaju izdržati tako strašnu kaznu. 

Kralj se obradova i presretan zagrli vjernoga slugu. 
Kad ču da stiže kraljica, sakri Ivana i djecu u ormar. 

— Draga! — reče kralj kada ona uđe. — Možemo vra- 
titi život našemu vjernom Ivanu, ali bi zato trebalo žrtvovati 
našu djecu. Moramo ih zatvoriti u tamnicu i nikad ih više ne 
smijemo vidjeti. 

Kraljičino lice strašno problijedi, srce joj ispuni zebnja, 
ali ipak reče: 

— Bez naše djece, moj život više nema nikakva smisla, 
ali ipak mislim da mu to dugujemo zbog njegove velike oda- 
nosti. Dugujemo mu, na žalost, ovu veliku žrtvu. 

Zadovoljan jer i kraljica jednako kao on misli, otrči do 
ormara i otvori ga da iz njega izidu djeca i Ivan. 


— Vjerni Ivan je spašen, a našoj se djeci nije ništa do- 
godilo! Bilo je to samo veliko iskušenje prijateljstva. 

Pa ispriča kraljici što se sve zbilo. 

Od toga dana, vjerni Ivan je opet zauzimao svoj položaj 
u dvorcu i tako su svi sretno živjeli ostatak života. 


DVANAEST KRALJEVIH LOVACA 


Jedan mladi princ cijelim je srcem volio neku lijepu dje- 
vojku, kćerku nekog plemenitaša, koja je njega isto tako lju- 
bila. Dvoje mladih provodilo je mnogo vremena zajedno, raz- 
govarajući i šetajući vrtom u dvorcu djevojčina oca. Bili su 
doista zaljubljeni i obećali su pon drugom da će se vjenčati 
čim budu malo stariji. 

Jednoga dana, dok je mladi princ bio sa svojom izabra- 
nicom, dobi pismo od kralja, svoga oca, u kome ovaj piše da 
je teško bojestan i da ga želi vidjeti prije nego umre. 

Onda mladi princ reče svojoj ljubljenoj: 

— Moram ići, a sada te, eto, ne mogu povesti kao što 
bih htio. Ali, ostavljam ti ovaj prsten u zalog. Kada budem 
kralj, vratit ću se po tebe i bit ćeš mi ženom. 

— Čekat ću koliko bude trebalo — obeća djevojka. 

Princ uzjaha svoga lijepog konja i ode, dok je djevojka 
tužna srca gledala kako ga skriva oblak prašine u daljini. No, 
tješila ju je pomisao da će se njezin voljeni uskoro vratiti. 

Kada je mladi princ stigao u svoje kraljevstvo, otac mu 
bijaše u postelji, u teškome stanju reče svome nasljedniku: 

Kada je čula tu vijest, njegova se ranija izabranica raz- 
boli teško i rastuži toliko da čak poče odbijati hranu. 

Otac je upita: 

— Zašto si tako tužna, kćeri? Traži sve što želiš, doni- 
jet ću ti, ako će to razveseliti tvoje srce. 

Djevojka na tren ostade zamišljena, a onda odgovori: 

— Oče, voljela bih imati jedanaest druga posve nalik 
meni: istoga lica, izgleda i stasa. 

— Čudna želja, ali ako je to ono što će te razveseliti, 
ispunit ću je — odgovori kralj. 

I odmah naredi da krenu emisari kroz kraljevstvo i da 
pretraže sve dok ne nadu jedanaest djevojaka posve nalik 
princezi. 

| oni krenu da obave posao. Prodđe neko vrijeme i oni 
se doista vrate s jedanaest djevojaka istih kao kraljeva kći li- 
cem, izgledom i stasom. 

— Evo ih, kćeri! Jesi li zadovoljna? 

— Da, oče. Ali, još nešto želim. 

— Reci — odvrati otac. 

Onda djevojka zatraži da dvorski krojač napravi dvana- 
est lovačkih odijela, posve iste boje i oblika. Kada su bila go- 
tova, obuku ih ona i jedanaest djevojaka. Potom uzjašu dva- 


CAT 


naest brzih konja i upute se u dvorac princa — nevjernika 
Kojeg je još svejednako voljela. Ondje djevojka upita dvor- 
skog majordoma jesu li kralju potrebni jahači. 

— Pitajte ga sami, evo, kralj upravo dolazi — odgovori 
čovjek. 


Kralj vidje djevojku odjevenu po lovački i ne prepoz- 
nade je, ali kada_ih vidje sve onako zgodne i ljupke, prihvati 
ponudu i dvanaest djevojaka postadoše kraljevski jahači. 

Mladi kralj je na dvoru imao čarobnoga lava — svezna- 
dara. To je bila životinja koja je mogla saznati sve skrovitosti 
i tajne. Jedne noći, lav reče kralju: 

— Sigurno misliš da si prihvatio dvanaest običnih jaha- 
Ča, zar ne? 

— Dakako! — odgovori kralj. 

— Varaš se. Radi se o dvanaest djevojaka — odgovori 
lav. 

A kralj odgovori: 

— Ne mogu vjerovati! Kako to možeš dokazati? 

— Vrlo lako — nastavi životinja. — Treba samo da na- 
rediš da sluga pospe zrna graška hodnikom: muškarci 
čvrsto koračaju i kad nagaze grašak, zdrobe ge, pa se nijed- 
no zrno neće kotrljati; žene hodaju sitnijim koracima i ne 
podižu toliko noge, pa će se grašak kotrljati. 


Kralju se učini da je to dobar s. pa naredi da poša- 
lju slugu da prospe grašak. 

Ali, drugi kraljev sluga, kome se bijahu dopala dvana- 
estorica jahača, ču ovaj razgovor pa odluči djevojke obavi- 
jestiti o svemu. 

— Kraljev lav želi pokazati da ste djevojke — reče biv- 
šoj kraljevoj izabranici. 

Djevojka zahvali slugi, pa ovako upozori druge: 

— Kada sutra budete prolazile dvorskim hodnikom, 
čvrsto gazite po grašku. 

Kao što bijaše dogovoreno, kralj naredi da mu pozovu 
dvanaestoricu jahača, ali oni, prolazeći hodnikom, tako 
čvrsto gaziše da se ne otkotrlja nijedno zrno graška. Onda 
kralj reče lavu: 

— Prevario si me. Njihovi koraci su muški. 


— Sigurno su znale da ćemo ih provjeravati — odgo- 
vori lav. Naredi da sluga donese dvanaest preslica, pa ćeš vi- 
djeti kako će odmah okrenuti glave prema njima, što se ne 
bi dogodilo da su muškarci. 

Kralj naredi da se postavi dvanaest preslica u predsob- 
lju pa pozove dvanaestoricu jahača. Ali, sluga koji im bijaše 
sklon, obavijesti ih o novoj zamci u koju su pokušavali da ih 
uhvate, pa djevojka ovako reče svojim pratiljicama: 


— Nemojte pokazati nikakvo zanimanje za izložene 
preslice i ne zaustavljajte se kraj njih. 

Slijedećeg jutra, kada je kralj naredio da ih pozovu, 
djevojke prođoše pored preslica i ne pogledavši ih. 

Kralj reče lavu: 

— Opet si me prevario. Nisu čak ni pogledale preslice! 
Ne sumnjam, to su muškarci. 

— Znale su da će biti provjeravane i pretvarale su se 
— uporno će lav. 

Umiren i uvjeren, kralj smete s uma sve ove raspre, po- 
kazujući i dalje naklonost prema dvanaestorici jahača, koji 
su ga pratili u svaki lov. | 

Jednoga dana, dok tako bijahu u lovu, stiže vijest da 
kraljeva zaručnica tek što nije došla iz svoga kraljevstva. Ka- 
da to ču naša djeva, srce joj se steže i pade na zemlju bez 
svijesti. | 

Kralj pomisli da je neka nezgoda posrijedi, pa pritrča u 
pomoć svome omiljenom jahaču. Siđe s konja i naže se nad 
mladića, pa mu skide rukavicu da vidi je li ranjen; a onda ug- 
leda prsten koji bijaše poklonio djevojci kao zalog ljubavi i 
obećanje braka. 


— Oh! — uzvikne uzbuđeno. — To je uistinu žena! | 


Pogleda je pažljivije i prepozna je. Onda je nježno po-' 
ljubi, a ona otvori oči. 


Kralj reče: 

— Samo si ti moja prava zaručnica i ništa na svijetu ne 
može to izmijeniti. Ne znam kako sam to mogao zaboraviti! 

Povede je u dvorac i odmah posla glasnika u susjedno 
kraljevstvo, s porukom da princeza ne kreće na put, jer je 
kralj odlučio oženiti djevojku kojoj bijaše dao riječ prije nego 
njoj. 


Uskoro je proslavljena svečana svadba i u cijelome 
kraljevstvu bijaše veselo. Poslije proslave, jedanaest djevo- 
jaka — pratilja bijahu nagrađene i vrate se kućama. Dvorski 
lav ponovno zadobi kraljevo povjerenje pošto je, na kraju 
krajeva, govorio skrivenu, važnu istinu: kraljevi jahači ne bi- 
jahu mladići, nego djevojke. 

STAKLENI KOVČEG 


U nekome selu življaše darovit i sposoban mladić ; bija- 
še krojački šegrt. 

Riješen da popravi svoju sudbinu, krene u svijet. 

Hodaše tako cio dan i kada pade noć, stiže u neku veli- 
ku šumu, pa se izgubi, ne uspijevajući da nađe put. 

— Ne ostaje mi drugo, nego pronaći kakvo sklonište 
gdje bih proveo noć — pomisli mladić. 

| poče da traži; trava i mahovina mogle su poslužiti kao 
udoban ležaj, ali u šumi ima divljih Zvijeri i neće biti siguran. 
Najzad se, prozebao i uplašen, odluči smjestiti u krošnji ne- 
koga visokog drveta, čije su grane na jednom mjestu činile 
ugodnu zaravan, a tu je i od zvijeri bio siguran. 

Tako prođe neko vrijeme, kada iznenada nedaleko od 
toga mjesta ugleda svjetlost. 

— Mora da je to neka kuća — pomisli. — Možda mi 
ondje pruže utočište. 

Pažljivo se spusti niza stablo i uputi ka mjestu gdje se 
vidjela svjetlost. Nađe se ispred brvnare pa razveseljen i 
očekujući pomoć odlučno zakuca na vrata. 

Otvori mu suhonjav, sijed starčić, čudno odjeven u ha- 
lje od raznobojnih krpica. 

— Tko ste vi i što hoćete? — upita oštro. 

— Ja sam samo siroti krojački šegrt — odgovori mla- 
dić. — Noć me zatekla u neznanu kraju; molim vas da mi da- 
te sklonište za večeras. 

— Ne želim imati posla s lutalicama. Idi na drugo mjes- 
to — starac će smeten izgledom i riječima mladića. 

Promijeniše još koju, pa se starac smekša i sažali, te 
primi namjernika u kolibu. Onda mu spremi nešto jela i do- 
bru postelju. 


Šegrt spavaše cijele noći kao janje, te bijaše vrlo umo- 
ran. Kada jutro bijaše već dobrano poodmaklo, probudi ga 
strašna galama i rika. 

— Što se događa? — pomisli. 

Iskoči iz kreveta, brzo se obuče i izađe da vidi što se 
zbiva. 

I gle čuda! Nedaleko od kolibe ogroman bik, sjajno-crn 
i jedan srndać raskošnih rogova, ogorčeno su se borili; gu- 
rali su se i tukli tako snažno da je tlo drhtalo pod njihovim 
kopitima, a zrak paraše njihova rika. 

oo Mladić se prita taji zadržavajući dah iuč 
neobičan događaj. Jedno vrijeme činilo s se 
spodjenana snažne, dok iznenada lakim p 

PLOB — Ovo je moj kraj! - — mladić će samom sebi. 

mak nije znao ni što da čini ni kamo da bježi, kad začu neki 
glas, koji kao da je izlazio iz stijene: 
— Udi, udi i ne boj se! Pi 
Ohrabren i kao privučen nekom tajanstvenom snagom, + 
krojač ustane, krene za glasom i obrete se pred ogromnim 
željeznim vratima, koja se sama otvoriše. Zakroči u neku og- 
romnu salu uglačana stropa i Bem išaranih čudnim znaci- 
x ma. X 

— Stani na kamen usred sale; on krije nešto čudesno. 
Sad već bez ikakva straha, mladić ne počasi asa: Ša: 

de na kamen sred sale. Ovaj polako poče ulaziti u Zemlju ih 
poput dizala, spusti ga u drugu, donju salu, veličine one 
prve. Zidovi njezini bijanu u nišama punim bočica od prozir- 
na stakla; u njima bijahu gdje raznobojna ulja, gdje plavičasti 
dim, a na podu, jedan naspram drugog, dva poveća staklena 


Kovčega. | IJE 
Mladić se radoznalo približi da vidi što je u njima i ne- pa 
malo se iznenadi kada vidje prekrasnu minijaturnu zgradu, X 
od mramora i jaspisa. x 
— Izuzetno djelo! — pomisli. — Reklo bi se da ga je 


napravio veliki umjetnik! 
— Virni u drugi — oču tajanstveni glas. — Ono što je u 
njemu, još je ljepše. 


» PE tok o ABK ART ura 


Krojač se okrene i pođe ka drugome kovčegu od njež- 
noplavičasta stakla. Unutra bijaša prekrasna djevojka, a či- 
njaše se kao da zadovoljno spava. Duga plava kosa obavijala 
ju je poput pokrivača; lice joj bijaše nježno i D'agorugje o 
poput latice ruže. 24 


fr 
XA sk Mladić zastade zadivljen, a djevojka iznenada otvori 
4.“ oči, pogleda ga, pa uzviknu: 
w_ — Najzad slobodna! Brzo, brzo — reče. — Pomozi da 
+ iziđem odavde. Otvori zasun na ovome kovčegu i oslobodi 
me čarolije. 
X 


Mladić učini što je djevojka tražila; ona iskoči, potrča i 
sakrije se u jednom uglu sale, gdje se pokri crvenim pokriva- 
čem. Onda pozva mladića da dođe do nje. 

— Tebe sam odavno sanjala! — reče. 

Mladić žurno priđe djevojci, a ona ga poljubi. Potom 
doda: 

— Sudbina te poslala da prekineš moje patnje. Danas | 
počinje i tvoja sreća, jer ti si onaj što mi ga je sudba namije- 
nila. Dođi i počuj moju priču! 

| ljepojka ovako okrene: 

— Moj otac bijaše grof, velikoga imanja i blaga. Ali um- 
rije, isto kao i moja majka, dok bijah dijete. Prema oporuci 


budem prepuštena brizi starijega brata, koji je brinuo o mo- 
me odgoju s puno obzira i nježnosti. Nas dvoje u svemu se 
slagasmo, voljesmo i bijasmo sretni u našem dvorcu, gdje 
uvijek bijaše gostiju i posjetilaca. Putnici namjernici i stranci, 
vazda su toplo dočekivani u nas. 

Jedne noći na vrata zakuca neki stranac koji, kako re- 
če, htjede u susjedni grad. Zamoli nas da prenoći i odmori 
konja; i jahač i životinja bijahu umorni od duga puta. Primis- 
mo ga ljubazno, a on nas za večere zabavljaše brojnim pri- 
čama, zgodama i pošalicama. Moj brat je bio oduševljen nji- 
me i neumorno ga je slušao, pa mu reče da ostane nekoliko 
dana u dvorcu. Stranac prihvati i dadosmo mu sobu. 

Riječ po riječ dugo u noć i bijaše već kasno kad kre- 
nuh na počinak. Tek počeh tonuti u san, kad začujem zvuke 
neke glazbe, čudesne ali pjevne melodije. Silno radoznala, 
htjedoh pozvati služavku da mi objasni odakle ta glazba. Ka- 
ko se prepadoh kad nađoh da ne mogu prozboriti ni riječ! 
Nijema! 

Pridigoh se i pri svjetlosti svijeće vidjeh stranca kako 
ulazi u moju odaju, iako vrata bijahu zaključana! Još mi pro- 


strijeli mozgom da li on to svira i pogledah ga upitno, a on i 
ne trepnuvši priđe mojoj postelji i reče: 

— Zahvaljujući moćima koje imam, dođoh ovamo — 
reče. — Nudim ti svoje srce i molim tvoju ruku. 

Bijah zbunjena, ali me odbije samouvjerenost i drskost 
toga čovjeka, pa ga ne udostojih odgovora. Neko vrijeme 
čekao je da nešto kažem, a onda se razbjesni. 


— Kaznit ću tvoju oholost — reče i izađe iz sobe. 
— Ta noć mi bijaše najduža u životu — nastavi djevoj- 
ka. — Probdjeh, a u zoru otrčah da ispričam bratu što se 


zbilo. Ali ne nađoh ga! Sluga reče da je otišao u lov sa stran- 
cem čim je zora zarudjela. 

Naredih da mi osedlaju konja i u pratnji sluge pođoh ka 
šumi, uznemirena lošom slutnjom. Ubrzo se konj mog sluge 
spotače i slomi nogu, pa sam morala sama dalje. Onda ugle- 
dah stranca gdje ide prema meni, vodeći na ularu prekrasna 
srndaća. Pobješnjeh i htjedoh ga kazniti bičem, ali se toga 


trena i moj konj spotače i pade na Zemlju. Onda stranac ne- 
što promrmlja i ja izgubih svijest. 

Djevojka stade načas i uzdahnu. 

— Kada sam se osvijestila nađoh se na čudnu mjestu, 
u ovome mrtvačkom kovčegu od stakla ne znajući ni zašto 
ni što se desilo. Ali, vještac se pojavi opet. 

— Rekao sam da ću se osvetiti — procijedi. — Tvoj 
brat je sada srndać, tvoj dvorac je majušan i zatvoren je u 
staklenom kovčegu, tvoje sluge, pretvorene u dim, zatvore- 
ne su u više bočica. Ako pristaneš na moj prijedlog, možeš 
ih osloboditi čarolije, a ako ne želiš biti mojom ženom, sve 
će tako ostati dovijeka. 

Kako i opet ne rekoh ništa, vještac izađe iz sobe i osta- 
vi me da spavam dubokim snom, iz kojeg si me ti probudio 
— završi djevojka. 
— Nevjerojatno — uzvikne šegrt. — Onda je onaj 
ndać koji me ovamo donio, zapravo tvoj brat? 
— Zacijelo — reče djevojka. — Ali moram ti ispričati 


JOŠ nešto što sam sanjala i što mi je pomoglo da sačuvam 
nadu u spas: među zgodama koje vidjeh u tome snu, bijaše i 


jedna s mladićem koji me oslobađa i pomaže mi da vratim 
pravu veličinu dvorca i da s brata i slugu skinem čari. Jutros 
kad te ugledah pomislih: eto, san barem katkada postane 
stvarnost. 

Onda mladić ispriča djevojci što on bijaše vidio: kako 
se srndać borio s crnim bikom, kako ga je nadvladao i ubio i 
kako je potom njega medu rogovima donio do zida gdje se 
krio dvorac vješca. 

— Požuri, pomozi mi da učinim još nekoliko stvari koje 
sam u snu vidjela da treba učiniti — reče djevojka. — Prvo, 
kovčeg u kome je dvorac treba staviti.na ovu pločicu. 

Čim su kovčeg stavili na pločicu, on poče da se uzdi- 
že, noseći i mladića i djevojku, sve dok se ne nađoše vani, 
na nekoj livadi. Onda djevojka otvori poklopac kovčega i 
pred njihovim očima dvorac poče da raste sve dok ne zado- 
bi pravu veličinu. 


Vratiše se u podrum, staviše na kamen i bočice u koji- 
ma su bila ulja, zapravo začarane sluge, a nevidljiva ih ruka 
ponovno vrati na onu livadu. Bočice otvoriše, kao što djevoj- 
ka bijaše vidjela u snu i iz njih namah izađe plavičasti dim, 
koji ubrzo poprimi oblik grofičinih slugu. Doskora, sve bijaše 
kao prije; trebalo je još samo povratiti djevojčina brata. 

— Nadam se da će se vratiti, ali to nisam vidjela u snu 
— reče ona. 

— Ako je to srndać koji me ovamo donio, mora da nije 
daleko — uvjeravao je momak. | 

Domalo iz šume izađe i brat djevojke, zdrav i čitav, a 
ona mu se presretna obisne oko vrata, nježno ga grleći. Po- 
tom mu predstavi i mladića, njihova spasioca. 

